Atès el dèficit de professorat especialment per atendre adequadament les unitat d'Educació Especial, tant de centres específics com integrades en centres ordinaris, i la necessitat de molts professionals d'aquest camp d'obtenir els títols exigits es fa necessari convocar i organitzar uns cursos per a la formació de professors especialitzats en Pedagogia Terapètuica.
Vist l'apartat 1.2 de l'annex al Reial Decret 2809/1980, de 3 d'octubre, sobre traspàs de serveis de l'Estat a la Generalitat de Catalunya en matèria d'ensenyament, en el qual es preveu la convocatòria i resolució dels cursos de formació de professorat d'Educació Especial,
Primer.- Amb càrrec als fons que per a aquest fi hi ha consignats a la valoració econòmica de les transferències de les funcions i serveis de l'Institut Nacional d'Educació Especial per a aquesta any 1981, es convoquen cursos de formació de professors especialitzats en Pedagogia Terapèutica a celebrar a Barcelona (quatre cursos), Girona (un curs), Lleida (un curs) i Tarragona (un curs).
Segon.- El nombre d'alumnes serà de cinquanta per curs, fora que per motius justificats la Direcció General d'Ensenyament Primari autoritzés expressament una ampliació o reducció d'aquest nombre.
Tercer.- Serà requisit indispensable per a participar en aquests cursos trobar-se en possessió d'algun dels següents títols:
Mestre d'Ensenyament Primari, Professor d'Educació General Bàsica, Llicenciat en Pedagogia o Llicenciat en Psicologia.
Quart.- El model de sol·licitud per a prendre part en aquests cursos es facilitarà als corresponents Serveis Territorials del Departament d'Ensenyament, on caldrà presentar-la omplerta degudament i acompanyada de la següent documentació, durant els quinze dies naturals següents a la publicació de la present convocatòria en el Diari Oficial de la Generalitat:
b)Fotocòpia compulsada dels títols acadèmics i dels diplomes o certificacions dels cursos realitzats i de l'assistència a Congressos o altres activitats que s'hagin consignat en la sol·licitud.
c)Full de servei, en el cas de personal docent funcionari, certificació acreditativa dels anys de servei prestats signada pel Director del centre, el qual hi farà constar el número de filiació a la Seguretat Social, la data d'alta el centre i, si s'escau, la baixa; així mateix hi farà constar el treball que realitza i les altres circumstàncies d'interès.
Caldrà, però, en tots dos casos, deixar ben clara la vinculació professional a un centre o a una aula d'Educació Especial.
La no presentació de l'esmentada documentació en el termini assenyalat o l'existència de dades falsejades suposarà l'exclusió de sol·licitant.
Cinquè.- La selecció de sol·licituds per prendre part en aquest cursos es realitzarà en els quinze dies següents a la finalització del termini de presentació de sol·licituds establert en el número anterior, per una Comissió constituïda a aquest fi als Serveis Territorials corresponents, la qual serà presidida pel Cap dels Serveis Territorials i en formaran part: el Secretari dels Serveis Territorials; l'Inspector Ponent d'Educació Especial; un Director d'un Centre d'Educació Especial, i un Professor Especialitzat en Pedagogia Terapèutica, designats pel Cap dels Serveis Territorials; i un membre de la Comissió Permanent a que fa referència l'article següent, designat pel Servei d'Educació Especial de la Direcció General d'Ensenyament Primari.
Sisè.- La Directora General d'Ensenyament Primari nomenarà, a proposta del Servei d'Educació Especial, una Comissió Permanent a cada un dels Serveis Territorials, la qual tindrà assignades les següents funcions:
a)Direcció tècnica col·legiada dels cursos de Pedagogia Terapèutica.
b)Planificació de cada curs: inici i final de cada fase, horaris, grups..
d)Aprovació dels programes dels professors, així com els criteris i formes d'avaluació dels alumnes.
e)Seguidament dels cursos, vetllant molt especialment la relació amb els professors-tutors.
f)Participació en la Comissió seleccionadora del alumnes.
g)Redacció i tramitació de les actes.
Setè.- La Comissió esmentada a l'article 5.è farà la selecció, d'acord amb els següents criteris:
a)Serà condició bàsica per a ser admès al curs que el sol·licitant estigui exercint la docència, tant si és a l'escola especial com a l'ordinària.
b)Prioritàriament seran admesos els qui treballen, o hagin treballat, en aules i/o centres d'Educació Especial, segons els anys d'experiència.
c)Si el nombre de candidats a participar en el curs era superior al nombre de places del curs, la selecció definitiva serà efectuada per la Comissió, la qual avaluarà els mèrits dels candidats d'acord amb el següent barem:
-Per serveis docents en centres o aules d'Educació Especials, fins a un màxim de cinc punts.
-Per serveis docents en centres ordinaris (Pre-escolar, E.G.B), fins a un màxim de quatre punts.
-Per títols acadèmics, a més dels exigits de base, fins a un màxim de dos punts.
-Per formació complementària en àries pròximes a la tasca a desenvolupar, fins a un màxim de dos punts.
Vuitè.- Enllestida la selecció, es farà pública al tauler d'anuncis dels serveis Territorials la llista de candidats admesos al curs.
Els candidats no admesos disposaran de vuit dies, a comptar des de la data en què es fa pública la llista d'admesos, per tal de fer l'oportuna reclamació, si així ho creuen convenient.
Novè.- Les baixes que per qualsevol causa es produïssin entre els seleccionats abans de començar el curs hauran de ser cobertes amb els candidats no admesos per manca de places, segons l'ordre de prelació resultant de la selecció feta per la Comissió esmentada a l'article cinquè de la present Ordre.
Desè.- El curs s'estructura en dues fases; la primera és considerada tronc comú per a tots els participants i la segona estarà en funció de les distintes possibilitats d'especialització en aquest camp; aules d'Educació Especial, centres d'Educació Especial per a deficients mentals, motòrics, psicòtics i autistes, deficients profunds, etc.
Onzè.- La durada de la primera fase serà de dos mesos i la de la segona fase de cinc mesos; les sessions de treball tindran lloc tres dies a la setmana, de sis a nou del vespre.
Dotzè.- Els temes a desenvolupar a la primera fase, d'acord amb els continguts dels programes educatius seran:
a)El procés de desenvolupament i les alteracions més freqüents en les vessants somàtica, afectiva, de relació social i intel·lectual, analitzant les diferents variables que hi intervenen.
b)Bases didàctiques: observació, anàlisi, programació i avaluació.
c)Criteris de bases en l'Educació Especial: el Pla nacional d'Educació Especial: normalització, integració, atenció personalitzada i sectorització.
d)Anàlisi de la institució escolar dins el marc legal administratiu de l'Educació Especial.
Tretzè.- Els professors que prendran part en aquesta fase sotmetran a l'aprovació de la Comissió Permanent a què fa referència l'article 6.è, tant el programa com els criteris i formes d'avaluació dels alumnes.
Catorzè.- A la segona fase, els alumnes constituiran grups, d'aproximadament quinze membres, que s'articularan en funció de la pràctica professional escollida per l'alumne segons les esmentades possibilitats d' especialització en aquest en aquest camp.
Cada grup constituït tindrà un professor-tutor, vinculat professionalment a l'especialitat de què es fa càrrec, el qual es responsabilitza tant dels continguts del programa de cada professor-tutor, elaborat d'acord amb els programes nacionals, i l'experiència de treballs dels alumnes.
Quinzè.- El professor-tutor també sotmetrà a l'aprovació de la corresponent Comissió Permanent el seu respectiu programa amb els continguts i experts que hi prendran part, així com els criteris i formes d'avaluació dels alumnes.
Setzè.- Al començament de cada fase, els alumnes tindran coneixement del programa a desenvolupar, així com dels criteris i formes d'avaluació.
Dissetè.- La dedicació dels alumnes al curs, entre l'assistència a les classes, als seminaris i el treball personal, no serà inferior a 480 hores.
Divuitè.- Cada Comissió Permanent, durant els vint dies següents a la notificació del nomenament a cada un dels membres que la integren, elevarà, a través dels Serveis Territorials, a la Direcció General d'Ensenyament Primari, per a la seva aprovació, proposta del professorat per impartir cada una de les matèries, acompanyada del currículum corresponent a cada un dels proposats, i el de desenvolupament del curs.
Si la Direcció General, per raons degudament justificades, rebutjava, totalment o parcialment, la proposta presentada, la Comissió haurà de fer una nova proposta.
Dinovè.- El curs no podrà començar fins que les Comissions Permanents no hauran rebut de la Direcció General d'Ensenyament Primari l'aprovació tant de la proposta de professorat com del pla del curs.
Vintè.- Per a cada curs que s'organitzarà les Comissions Permanents nomenaran un Secretari.
Vint-i-unè.- 1)Finit el curs, les Comissions Permanents remetran al Servei d'Educació Especial de la Direcció General d'Ensenyament Primari una memòria sobre el desenvolupament del curs amb la valoració i conclusions pertinents.
2)Així mateix, en el termini d'un mes s'enviarà al Servei d'Educació Especial la corresponent acta de relació d'aprovats a fi de procedir a la seva publicació; una còpia d'aquesta acta serà també enviada als Serveis Territorials corresponents.
Vint-i-dosè.- Els alumnes que superaran positivament les proves d'avaluació dels curs rebran dels Serveis Territorials corresponents un certificat acreditatiu que els habilitarà per impartir Educació Especial i podran obtenir el títol de Professor Especialitzat en Pedagogia Terapèutica, quan acreditin haver exercit dos anys de docència, com a mínim, en Educació Especial.
Barcelona, 1 de setembre de 1981.